Flipase

Flipase ialah protein pengangkut lipid transmembran di membran yang tergolong dalam keluarga pengangkut ABC atau ATPase jenis P4. Ia bertanggungjawab dalam membantu pergerakan molekul fosfolipid antara dua lapisan yang membentuk membran sel (secara atas-bawah,juga dikenali sebagai transisi "flip-flop"). Ini adalah perlu bagi mengekalkan kefungsian pertumbuhan dan pergerakan normal. Kemungkinan penyelenggaraan taburan tak simetri molekul dwilapisan lipid secara aktif telah diramal pada awal 1970-an oleh Mark Bretscher. Meskipun fosfolipid bergerak secara pantas dalam lapisan, kumpulan kepalanya yang berkutub tidak boleh melalui pusat dwilapisan hidrofobik secara mudah, sekaligus mengehadkan gerakan secara atas-bawah. Sebilangan flipase yang dipanggil skramblase adalah bebas tenaga dan berfungsi secara dwiarah, menyumbang kepada penyeimbangan berbalik fosfolipid antara kedua-dua lapisan membran, sementara protein flipase lain adalah bergantungan tenaga dan berfungsi bagi satu arah dengan tenaga daripada hidrolisis ATP untuk mengepam fosfolipid ke arah yang diingini. Flipase diterangkan sebagai pengangkut yang menggerakkan lipid ke arah sitosol daripada permukaan luar sel, manakala flopase menjalankan tindakan di arah yang terbalik.

Banyak sel mengekalkan taburan asimetri fosfolipid antara lapisan membran sitoplasma dan eksoplasmanya.Lodish, H, Berk A, Matsudaira P, Kaiser CA, Krieger M, Scott MP, Zipursky SL, Darnell J. (2004). Molecular Cell Biology, 5th, New York: WH Freeman. Kehilangan asimetri, khususnya penampilan anion fosfolipid fosfatidilserina di permukaan eksoplasma, boleh berfungsi sebagai penanda awal apoptosis, dan isyarat eferositosis. 

Rujukan

Category:Protein membran integral